Morberos Areth

"Art de Fantasy Pics Inc"

## Rem: l'origen

### Infant noble, salut feble

Morberos descendeix d'una família noble i adinerada de Rem, la família Areth. Des de ben petit va ser un nen molt pàl·lid i de faccions malaltisses, amb un estat de salut bastant delicat i precari, el qual li impedia sortir a jugar amb la resta de nens de la seva edat i socialitzar amb gent de fora de la mansió dels Areth. Això provocà que el petit nen pàl·lid passés gran part de la seva infantesa (fins als dotze anys aproximadament), tancat a la mansió de la seva família rodejat de llibres.

### L'afer Brodnjr

Als escassos deu anys, el petit Morberos, únicament tenia un amic, Dahlla Brodnjr, la filla dels veïns, que també pertanyien a la noblesa. Llargues eren les tardes i fugaces passaven les hores en les quals Dahlla i Morberos prenien te, menjaven les millors pastes de Rem i llegien infinitats de contes i historietes curtes arremolinats vora la xemeneia.

   Una tarda fosca i nuvolada, amb els carrers banyats pels plors dels núvols, Dahlla i Morberos es trobaven, com de costum, llegint prop de la xemeneia. Però aquella tarda era diferent, el llibre en qüestió l'havia adquirit la família Brodnjr en un antiquari de Rem. Era un llibre curiós, les tapes eren d'una pell estranya, i quan algú l'anava a llegir, en entrar en contacte amb ell sentia una sensació d'intranquil·litat. Però a Morberos i Dahlla, dos adolescents amb afany de devorar llibres, no els podria aturar cap estranya percepció inexplicable.

En l'arribar a la pàgina sis-cents seixanta-sis van trobar un símbol estrany, una estrella invertida de cinc puntes, envoltada d'un cercle, amb un peu de fotografia en el que es podia llegir *no trencar el segell sota cap circumstància*, i que va deixar sorpresos a la parella de púbers. Dahlla, examinant el símbol del llibre, va palpar el cercle del segell i aquest es va esborrar, arrancant un crit de la pobra noia. D'aquell llibre brotà un núvol de foscor, un fum negre i dens que impedia respirar als dos joves, en pocs segons l'habitació es trobà plena de fum i no es veia res. Morberos va acudir prest a la finestra i en l'obrir-la el fum va escapar-se lentament a l'exterior, abraçant la pluja i enfosquint els núvols. Aquella nit la pluja es va convertir en àcida. Quan el fum va escampar, Dahlla havia desaparegut. Dahlla mai va tornar. L'única diferència vas ser la pàgina sis-cents seixanta-sis, el símbol de la pàgina ara es trobava envoltat de nou, l'esborrany havia desaparegut.

### Major és l'edat, millor la salut

A partir dels fets ocorreguts a la mansió Areth coneguts entre la població com l'afer Brodjnr, sense tenir cap explicació coherent, Morberos va millorar el seu estat de salut, i a mesura que van passar els anys aniria tenint un estat de salut impecable, desapareixent aquella salut precària que havia tingut d'adolescent i sense deixar cap mena d'efecte o reminiscència de l'estat físic que el pàl·lid havia tingut d'infant.

En arribar als vint anys, Morberos tenia una salut impecable, fins i tot, alguns deien que tenia una salut millor de l'habitual en una persona de la seva edat i amb els seus antecedents. Alguns deien que era decisió de Relic, que així ho havia volgut, altres tenien teories més fosques. Morberos sabia sense saber-ho que l'afer Brodjnr i aquell llibre de pell estranya tenien alguna cosa a veure.

Però tot i millorar la salut al llarg de la seva vida mantindria sempre el to de pell pàl·lida i els ulls foren canviant de color lentament, del color verd que tenia durant la infantesa van acabar sent d'un color groc lluent, insòlit en un humà.

## Nigromant de carrera: d'alumne a mestre

### Un estudiant mediocre en un entorn altiu

Durant l'adolescència, en Morberos, sabia que el que li va succeir a Dhalla havia de tenir alguna mena d'explicació, però era tan inepte, ignorant i feble que per si sol no podria descobrir-ho, seria incapaç d'entendre i esbrinar els secrets continguts en aquell tom. Necessitava ajuda, un guia, algú que pogués guiar-lo en el seu estudi, un mentor que pogués fer tornar a Dhalla d'allà on estigués.

És per això que va decidir que l'*Acadèmia de Màgia de Rem* era el lloc que necessitava, allà on podrien ensenyar-li els coneixements que necessitava, on podria formar-se, envoltat dels millors, i aconseguir trobar-se de nou amb Dhalla, la dolça veïna dels Brodnjr.

Mai va destacar com a un gran alumne, Morberos va ser un estudiant normal, de la mitja, tirant a mediocre, però era una persona molt carismàtica i sempre aconseguia sortir-se amb la seva. Era indiferent si havia de mentir, robar apunts o llibres, falsejar documents o exàmens, Morberos tenia un objectiu i no podia permetre's el luxe de no assolir-lo per cometre un error.

Va ser a l'*Acadèmia de Màgia de Rem* on va conèixer a Ithar Galoric, catedràtic en nigromància, qui va servir-li de guia en les primeres passes que Morberos donava en la nigromància. Mai li va interessar cap altra escola de magia, ell sabia que fos el que fos aquell llibre, que seguia mantenint guardat al seu dormitori, la nigromància era la resposta.

### Primeres passes

No va ser una vida senzilla a l'Acadèmia, al cap i a la fi les notícies a Rem volen, i durant el primer any de Morberos com estudiant, era molt estrany trobar un alumne o un membre de l'Acadèmia que no conegués el passat del jove de pell pàl·lida, i això li causà una nova soledat, aquest cop no a causa del seu estat de salut com quan era un infant, sinó a les males llengües i a la mala fe de la gent. Morberos pensava que tard o d'hora podria demostrar que ell no tenia cap culpa, que era innocent, que tot el que la gent imaginava o pensava d'ell era fals i així els hi faria veure, de grat o per força.

Tot i portar un ritme d'estudi molt inferior al de la resta dels seus companys de classe, Morberos va demostrar un domini de la màgia molt fluid, com si fos pràcticament innat. Això es habitual en persones que des de ben petits mostren aquest domini o capacitat d'usar màgia de forma natural, però no havia sigut el cas d'en Morberos. Ell sabia que això era degut a aquell llibre, a aquella tarda, alguna cosa va passar i no només va afectar la desapareguda Dhalla, ell també s'havia vist afectat però de forma diferent.

Un dia, durant un experiment en grups, en una classe de l'assignatura Nigromància bàsica: conceptes defensius, Ithar convocava criatures mortes vivents i els seus alumnes havien d'intentar repel·lir-la o defensar-se d'ella, però durant el dia cap alumne havia aconseguit afectar a les criatures, exceptuant Morberos. Sense saber ben bé del tot com, el jove va aconseguir afectar a un zombi convocat per Ithar, provocant que aquest fugís del jove, en direcció contrària. Morberos va sentir poder, els companys de classe el miraven amb una mescla de por i admiració. Per primer cop en la seva vida Morberos va sentir-se observat, i no per ser un nen pàl·lid i feble, sinó per ser un jove pàl·lid i amb un poder que manca als altres. Li va agradar aquesta sensació de ser observat i temut alhora, això marcaria les passes de l'alumne durant la seva estada a l'Acadèmia i el seu futur en ella.

### Vocació consolidada

Després d'uns quants anys a l'Acadèmia es va consolidar la seva predilecció per la nigromància, arribant a un nivell on molts no aconseguien arribar. Allà on molts companys del jove desistien, ell insistia i assolia el que es proposava, semblava que no hi havia secrets dins de la nigromància per en Morberos, i si existien semblava que ell seria qui els desentranyaria.

Finalment, a la curta edat de vint-i-cinc anys, Morberos va ser anomenat professor associat de les assignatures de nigromància que depenien del seu mestre Ithar Galoric. Morberos era l'alumne esdevingut mestre, i ara ell ajudaria al seu mestre a formar i ensenyar a nous joves, àvids de coneixement, en les fosques i ocultes arts de la nigromància.

Quan no tenien classes, tant Ithar com Morberos es dedicaven a investigar al laboratori del catedràtic braç a braç. Amb el temps van agafar molta confiança un amb l'altre, permetent ampliar el camp del seu estudi arribant a matèries que l'Acadèmia, si més no prohibia, tampoc era del grat d'aquesta que s'investiguessin. I va arribar el dia, Morberos va dur el llibre que va fer desaparèixer a Dhalla anys enrere i li ensenyà al seu mestre, i aquest molt nerviós i sorprès va preguntar al jove d'on havia tret allò. Morberos no comprenia la sorpresa i la por del seu mestre, sabia que el llibre podia tenir alguna mena de poder, però no considerava que fos per posar-se da'quella manera. Ithar li revelà que aquell no era un llibre normal i corrent, era una antologia del *Necronomicon* un llibre escrit per un autor sobrenomenat el boig i que versava sobre la nigromància en els seus aspectes més foscos, ocults i perillosos. Arribant a proposar al jove que aquell llibre, tot i estar format de fragments i extractes de l'original havia de ser destruït, cosa que no va agradar a Morberos.

Sembla que el llibre tampoc es va alegrar de les paraules del mestre Ithar, i quan aquest l'agafà, disposant-se a destruir-lo, del llibre brotà una boira negra, un fum fosc, que gairebé no permetia veure ni respirar, un fum que era familiar per en Morberos. Aquest ràpid obrí la porta del laboratori perquè el fum no s'acumulés allà. Per sort d'una i desgràcia de l'altre, el fum va fer reacció amb un experiment amb productes alquímics del laboratori i esclatà en una deflagració d'àcid i foc la qual va causar la mort a l'instant del mestre Ithar i deixant malferit al pàl·lid nigromant. El llibre no va resultar danyat i Morberos va poder ocultar-lo i guardar-lo de nou, lluny de mirades curioses. El succés es va catalogar com un accident durant la investigació.

### L'alumne que no oblidaria

A causa de l'accident i a la mort del mestre Ithar, Morberos va ser designat professor titular de l'àrea de nigromància de l'Acadèmia, tenint més facilitat per investigar fent servir experiments més perillosos i arriscats amb alumnes voluntaris. Un d'ells va ser un jove convocador, un dels alumnes més hàbils que havia tingut mai, un humà de Rem anomenat Jurick Udagast, qui va ser alumne de Morberos durant dos anys, abans que tant un com l'altre haguessin d'abandonar l'Acadèmia cadascú per motius diferents.

## El Culte de Garth

### La necessitat del culte

Després de ser expulsat de l'Acadèmia de la Màgia de Rem, Morberos va perdre la seva font d'investigació per alliberar a Dhalla de la màgia de l'extracte del *Necronomicon*, així que havia de buscar una alternativa, una forma de seguir investigant amb voluntaris, però en secret i amb seguretat. Va ser per això que va pensar en formar una assossiació secreta de nigromants, així podria seguir optant a aconseguir el seu objectiu.

Va començar a contactar amb els mags més pudents i traçuts amb qui havia compartit la seva vida acadèmica, tant com alumne com a mestre, però la majoria d'ells no volien saber-ne res ni de Morberos, el pàl·lid expulsat de l'Acadèmia, ni de les seves boges i macabres investigacions que van provocar l'accident que matà a Ithar.

Morberos sabia que si volia aconseguir gent voluntària per aquests fins hauria de donar un al·licient perquè la gent pogués estar interessada. Va ser aquí el moment en el qual es va plantejar fundar una secta o culte, podria atreure a grups de població febles, dèbils, apartats, en situació desfavorable, que si l'endemà desapareguessin ningú els trobaria a faltar, un sector de la població que podria atraure amb falses promeses. Aquí va ser quan va entendre que era la seva única solució veient la situació en la qual es trobava, així que va començar a rebuscar pel *Necronomicon* per si hi trobava alguna criatura a qui rendirien culte, ell seria el líder o l'enllaç entre la criatura i els sectaris, i finalment el *Necronomicon* seria el seu llibre sagrat. Tot això, per descomptat, seria fals, una posada en escena per atreure a desvalguts amb qui poder realitzar les seves investigacions.

Rebuscant pel llibre, Morberos va trobar una imatge d'una criatura estranya, el llibre feia referència la citada anomenant-la com a **Garth**, una espècie de reptilià tenebrós amb un somriure tètric i que s'alimenta de les ànimes i de la fe dels qui confien en ell. Els arrossega a les ombres i allà l'últim que poden escoltar és un somriure malèfic i després, el buit, el no-res...

### La creació del culte

I així doncs, Morberos, va fundar el *Culte de Garth*, pretenent captar a qualsevol persona interessada en investigar nigromància en secret o qualsevol persona necessitada i excluida que busques allà on sentir-se formar part d'un grup.

Van ser pocs els que es van interessar pel culte al principi, pero poc a poc, i amb una mica de temps, el Culte de Garth va arribar a una cincuantena de membres, i amb ells va arribar la oportunitat de Morberos de realitzar experiments, emmascarats en nom de Garth, de tota mena i magnitut d'actes macabres i sagnants.

Durant un experiment en el qual Morberos tenia un membre del culte viu, sobre d'una taula, amb el tors obert en el qual tractava de diferenciar la vida de la no vida, Morberos va notar com uns xiuxiuejos emanaven del *Necronomicon*, una veu femenina molt tènue. Morberos deixà l'experiment a mitges i a l'acostar-se al llibre, es va obrir per la pàgina on estava el dibuix de Garth, i notava que el rèptil el mirava fixament a través del llibre xiuxiuejant que donés mort al pobre infeliç que tenia a la taula si volia recuperar a Dhalla.

Morberos, sorprès no sabia com reaccionar, havia muntat tot un culte fals (o almenys sota la seva percepció), entorn de una criatura que creia que era fruit de la fantasia del boig que havia escrit el llibre, però ara era Garth, el rèptil que creia era fals, qui li parlava directament a ell, i li estava demanant un favor a canvi d'un altre favor. El ser estrany volia que matés a la persona amb qui estava investigant a canvi de retornar-li a Dhalla. Morberos, tot i estar sorprès, no va vacil·lar ni un moment i va acostar-se a la taula degollant instantàniament al pobre desgraciat que jeia a la taula, tal com Garth li havia demanat. Després d'això l'habitació es va tornar fosca i l'únic que va sentir va ser un somriure macabre, un somriure tenebrós, un somriure que faria tremolar de por a qualsevol que l'escoltés, després, només silenci i l'habitació va recuperar la seva il·luminació anterior.

A sobre de la taula no hi havia el cadàver de l'home degollat, havia desaparegut, en el seu lloc, Morberos va poder observar una dalla. En acostar-se i tocar-la, la mateixa veu femenina que havia escoltat feia escassos segons, i que podia adjudicar sense error a Garth li parlà: *has tractat d'enganyar a gent aprofitant el meu nom, per tant m'has usat, és just doncs que t'usi jo a tu, aquest home era un tribut per mi, un tribut per infravalorar-me. Però m'has obeït, i tal com he dit et retornaria a la teva Dhalla, aquella per qui has sigut capaç de mentir, enganyar vilment i fins i tot matar, la seva ànima està continguda dins d'aquesta dalla, i perdurarà amb tu sempre que la mantinguis. Espero que hagis après una lliçó i no tornis a desprestigiar-me davant dels teus seguidors ni del món, això és una mostra del meu poder, no vulguis veure fins on arribo.*

### La caiguda del culte

Després de la revelació de l'existència i del poder de Garth, Morberos va seguir amb el culte i va endurir les restriccions per a nous membres i les donacions que s'havien de realitzar a Garth: sang, membres, ànimes, monedes d'or, qualsevol cosa era vàlida sempre que Garth estigués satisfet, ell era el líder del Culte i Morberos s'havia convertit en el seu portaveu.

Per desgràcia aquests fets no van passar desapercebuts a Rem, i en qüestió de pocs mesos la seu del culte va ser assaltada per la guàrdia de Rem sota les ordres dels seus dirigents, era inacceptable que aquesta mena de cultes cruents i macabres, replets de gent malalta del cap. La guàrdia entrà i massacrà a tothom que es va oposar a la detenció. Garth era coneixedor de què es produirien aquests fets, així que va avisar a Morberos, advertint que havia de fugir d'allà amb el *Necronomicon* i amb Dhalla, havia d'escapar i sobreviure, només així podria complir el desig final de Garth, arribar a Aerdeh'ner mitjançant una forma corporal. Morberos s'havia convertit en la mà d'obra pels desitjos de Garth.

Així doncs, Morberos fugí, donant per dissolt el Culte de Garth, i escapà de Rem abans que la guàrdia pogués vincular-lo amb la resta de gent que estava detenint i executant a la que fou la seu del culte. Morberos sabia que havia de viatjar, aconseguir dotar a Garth de la seva forma corporal, era una missió que estava capacitat a aconseguir i amb els seus dominis de la nigromància no va tardar a aconseguir crear una mena d'avatar de Garth esquelètic, convertit un llangardaix gegant en un no mort.

## La cerca del mag

### Tot problema té una solució

Van ser uns anys viatjant en solitari acompanyat del recentment creat avatar de Garth, però no tot va ser tan senzill, cada cop que havia d'aconseguir cadàvers i restes orgànics de criatures per seguir dotant a Garth de més poder, Garth també li exigia més a Morberos, així que una persona amb un domini de la màgia escàs, ja que únicament era un nigromant capaç d'afectar a la ment i a les percepcions de les criatures, i de poder alçar criatures mortes i dotar-les de vida de nou, els seus coneixements màgics eres limitats. Morberos tenia un problema i havia de buscar una solució, i a Rem tenen una dita que diu que *cada vis té un tornavís concret, cada problema té una solució correcta*. Morberos sabia quin era el tornavís del seu problema, havia de localitzar i trobar a Jurick Udagast, el seu anterior alumne fugat de Rem a causa de les seves investigacions, segons havia escoltat, i que sospitava que podria haver marxat cap a Argos o cap a Gobral. Era el moment de començar un viatge.

### Jurick, la solució

Després de gastar una quantitat impensable de recursos destinats a donar amb el parador de Jurick, va aconseguir una petita pista d'un grup de pirates prop d'un poblat de costa del Mar Interior. Un humà que responia a les característiques descrites per Morberos havia sigut capturat, juntament amb un mitgerol anomenat Raba, recentment per la temuda capitana Elhara. Aquests van assegurar a Morberos que ambdós eren membres de la Cadena de Gobral, així que ja sabia on havia de buscar, el pròxim destí de Morberos seria Sertral.

Un cop va ser a Sertral, i després de preguntar per tot arreu, va concloure que el seu següent pas seria acudir a una seu de la Cadena, i va viatjar per vàries d'elles, fins que finalment va arribar a la seu en la qual s'hi allotjava la Companyia 44, a on s'hi trobava Jurick.

## Arribada a la Companyia 44

Finalment, després de tots els asdeveniments que van transcorrer durant la vida de Morberos Areth, arribà a la seu de la Cadena de Gobral, a la Companyia 44 buscant a Jurick Udagast. Allà coincidí amb la instructora Ronda Fharma qui li va prometre dur-lo enfront de Jurick a canvi d'ajuda. Va enviar a Morberos juntament amb un grup de membres de la Companyia 44 a Sertral la capital de Gobral, a reunir-se amb el fill de l'Emperador, el príncep de Gobral, per ajudar-lo.

### 1ª Baula

Després de la missió que Morberos va realitzar a Sertral, en la que va conèixer a Orel i als seus acompanyants, i va ajudar a desmantellar una part d'una organització coneguda com les Agulles Negres que s'amagava a una taverna coneguda com El Corb Mort, va ser recompensat per la guàrdia de Sertral i per l'instructor Galeth, rebent, a més a més, la seva primera baula com a membre de la Companyia 44.

### Paladí de Garth

Durant la seva estada a la Companyia 44, gràcies a les missions que Morberos va anar realitzant, va obtenir suficient poder i va poder convertir-se en el Paladí de Garth. Aquest nou poder el va usar per expandir la voluntat i la paraula de Garth, i per reconstruir de nou el Culte de Garth, però aquesta vegada no com a líder del culte únicament, sinó sent nomenat també com el Paladí de Garth per aquesta.

### El manteniment del Leviatà

Junt amb un grup de set companys de la Companyia 44, va estar fent tasques de manteniment rutinàries al Mar Interior, però de cop i volta van començar a ressuscitar molts no morts, juntament amb el gegant marí i va després de tractar d'evitar el ritual de resurrecció d'aquest sense resultat, van quedar atrapats al seu interior Worsten, Lorel, Carmino i Morberos.

Durant l'intent d'aturar el ritual, van matar a 4 dels 5 mags que estaven realitzant el ritual, i quan es va completar Morberos va absorbir al seu cos les runes blaves que formaven el cercle màgic del ritual, i va sanar les ferides pròpies i dels seus companys, amb una explosió de llum i de foscor, de màgia divina i obscura, deixant les ferides cicatritzades i cauteritzades amb un color negre com la nit.

## Missions realitzades

Morberos va participar en vàries missions de la Companyia 44.

* Missió 210416 - Un casino, un cadàver i un gladiador
* Missió 211002: Saviesa, bona fe i llangardaixos